**ПРИЛОЖЕНИЕ ОБРАЗЕЦ № 4**

**ПРОЕКТ!**

**ДОГОВОР**

**№........................./....................2013 г.**

Днес, ........................... 2013 г. в гр.София между:

**МИНИСТЕРСТВОТО НА ЗДРАВЕОПАЗВАНЕТО**, с адрес: София 1000, пл. “Света Неделя” № 5, тел. и факс 981 18 33, с БУЛСТАТ идент. № 000695317 и ДДС идeнт. № BG000695317, представлявано от Стефана Караславова, съгласно заповед №РД-15-1122/16.10.2012г. – главен секретар и Зоя Вълева – директор Дирекция „БФ”, наричано по-долу за краткост **“ВЪЗЛОЖИТЕЛ”** от една страна

**и**

…………………………………..........……............................, със седалище и адрес на управление:................................................................................ и адрес за кореспонденция: .................................................................................................., съдебна регистрация по ф. дело № ..............................., БУЛСТАТ или ЕИК:..........................., представлявано от........................................(*посочва се качеството на лицето подписващо договора*),

наричано по-долу ИЗПЪЛНИТЕЛ, от друга страна,

на основание чл. 101е от Закона за обществените поръчки и във връзка с утвърден протокол № ........................2013 г..от главния секретар на Министерството на здравеопазването за определяне на класирането по обществена поръчка във връзка с проведена обществена поръчка с предмет: **„Извършване на бояджийски работи и доставка и монтаж на вътрешна дограма, доставка и монтаж на димоуплътнени врати с алуминиеви профили, доставка и монтаж на метална врата в административни сгради на Министерство на здравеопазването, находящи се на адрес гр. София, пл. „Света Неделя” № 5 и бул. „Ал.Стамболийски” №39 и бояджийски работи на помещения, находящи се на адрес: ХІти (единадесети) етаж от „Сграден комплекс Център по хигиена”, гр. София, ул.”акад. Иван Гешов” № 15** по реда на глава осма „а“ от ЗОП, се сключи настоящият договор, за следното:

**I. ПРЕДМЕТ НА ДОГОВОРА**

**Чл.1.**(1) Възложителят възлага, а Изпълнителят приема, на свой риск, срещу възнаграждение да изпълни строително-ремонтни работи (СРР), съгласно обхвата на изпълнение на поръчката определен от Възложителя (Приложение към поканата) и техническото предложение на Изпълнителя. .

(2) ИЗПЪЛНИТЕЛЯТ извършва СРР съгласно изискванията на ВЪЗЛОЖИТЕЛЯ, техническото и финансово предложение на ИЗПЪЛНИТЕЛЯ и по остойностени КСС към офертата му, неразделна част от този договор.

**ІI. СРОК И МЯСТО НА ИЗПЪЛНЕНИЕ НА ДОГОВОРА, ГАРАНЦИОННИ СРОКОВЕ**

**Чл.2**.(1) Срокът за изпълнение на този договор е .............(словом:...................................) календарни дни, считано от датата на подписването му, но не повече от 50 календарни дни. Срокът за изпълнение не включва времето за освобождаване на помещения.

(2). Във връзка с изпълнението на работите в експлоатационни условия в работни и извън работни дни, същинските видове работи ще се изпълняват поетапно.

 (3) От датата на подписване на този договор ВЪЗЛОЖИТЕЛЯТ ще осигурява поетапен достъп до помещенията (като работна площадката) въз основа на съгласуван списък от ВЪЗЛОЖИТЕЛЯ. В списъка ще бъде указана възможността за извършване на работите по работни помещения и местонахождение в извънработни дни.

(4) Гаранционният срок на изпълнените видове строително-ремотни работи е .................. година, но не по-малък от 1 (една) година, и започва да тече от датата на подписването на приемо - предавателен протокол удостоверяващ изпълнението на работите.

(5) При поява на дефекти, в срока по предходната алинея, ВЪЗЛОЖИТЕЛЯТ писмено уведомява ИЗПЪЛНИТЕЛЯ. Гаранционният срок спира да тече за периода от възникването до отстраняването на повредите.

(6) ИЗПЪЛНИТЕЛЯТ е длъжен да отстрани за своя сметка повредите, дефектите или неизправностите, възникнали в гаранционния срок.

**ІІІ. ЦЕНА И НАЧИН НА ПЛАЩАНЕ**

**Чл. 3**. (1) Цената, която ВЪЗЛОЖИТЕЛЯТ ще заплати на ИЗПЪЛНИТЕЛЯ за изпълнение на строително-ремонтните работи съответства на остойностената количествена сметка на ИЗПЪЛНИТЕЛЯ и финансовото му предложение и е в размер на .................................. (словом:......................................) лева, без начислен ДДС.или .................................. (словом:......................................) лева с начислен ДДС.

(2) Цената включва всички необходими разходи на ИЗПЪЛНИТЕЛЯ за изпълнението на обекта, вкл. тези за подготовка на строителните работи, осигуряването на материали, механизация, работна ръка, депонирането на строителни отпадъци, извънреден труд, застраховка и всички други присъщи разходи, неупоменати по-горе.

(3) Договорените единични цени на видовете работи по количествено - стойностната сметка няма да бъдат променяни за целия период на изпълнение на договора, освен при намаляване на договорените цени, в интерес на ВЪЗЛОЖИТЕЛЯ. Цената на финансовия риск за срока на изпълнение на обекта също е включена в цената по договора.

**Чл. 4.** (1) ВЪЗЛОЖИТЕЛЯТ заплаща аванс в размер на 30% (тридесет на сто) от възнаграждението по чл. 3, ал. 1 в срок от 10 календарни дни, считано от датата на подписване на този договор и представена фактура..

(2) Окончателното разплащане, представляващо остатъка до 70% (седемдесет на сто) от стойността на поръчката се извършва от ВЪЗЛОЖИТЕЛЯ в срок до 15 (петнадесет) календарни дни,от приключване на изпълнението, въз основа на:

1. Двустранно подписан акт за извършени строително ремонтни работи.

2. Декларации за съответствие на материалите, съгласно Наредба за съществените изисквания към строежите и оценяване съответствието на строителните продукти (ДВ бр.106/2006г.)

3. Оригинална фактура, издадена от изпълнителя.

(3) Всички плащания, предвидени за изпълнение на СМР по този договор се изплащат по банков път – по посочената от ИЗПЪЛНИТЕЛЯ банкова сметка.

Банка:

Клон и адрес на клона:

BIC code:

IBAN:

Наименование на титуляра:

Банковата сметка може да бъде променена с уведомително писмо, което ще има обвързваща сила и за двете страни по договора.

 (4) Срокът за плащане по ал. 1 и ал. 2 се спира, когато ИЗПЪЛНИТЕЛЯТ бъде уведомен, че фактурата му не може да бъде платена, тъй като сумата не е дължима поради липсващи и/или некоректни придружителни документи. Периодът за плащане продължава да тече от датата, на която ВЪЗЛОЖИТЕЛЯТ получи правилно формулирана фактура или поисканите корекции или допълнителна информация.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.5.**  Услугите и материалите за строителството ще се доставят от Изпълнителя.

**Чл.6.** Изпълнителятноси отговорност, ако вложените материали не са с нужното количество и/ или влошат качеството на извършените дейности.

**Чл.7.** Изпълнителят се задължава:

1. Изпълнителят се задължава преди подписване на договора да представи гаранция за добро изпълнение в размер на 3% от стойността на поръчката, предвидена в чл.2, ал.2. от този договор.
2. Да изработи възложеното му от Възложителя в срока по чл.2. ал.1.
3. Да извърши работите, предвидени в този договор, като спазва изискванията на Възложителя, на строителните, техническите и технологични правила, нормативи и стандарти за съответните дейности.
4. Да представя на Възложителя съответните документи за произхода и за качество на вложените материали.
5. Да спазва законовите изисквания, свързани със изпълнение на строителните работи, включително безопасността на строителните работи.
6. Да спазва изискванията на Наредба № 2 от 22.03.2004 г. за минималните изисквания за здравословни и безопасни условия на труд при извършване на работите.
7. Да осигурява достъп за извършване проверки на място от страна на представител на ВЪЗЛОЖИТЕЛЯ.
8. Да отстрани за своя сметка допуснатите недостатъци, грешки и установени дефекти в процеса на изпълнението на договора в срока по чл. 2, ал. 1, както и да изпълнява всички нареждания на ВЪЗЛОЖИТЕЛЯ по предмета на договора.
9. ИЗПЪЛНИТЕЛЯТ е длъжен да отстранява за своя сметка всички недостатъци, възникнали от неговата работа в рамките на посочените гаранционни срокове.

**Чл. 8.** Изпълнителят има право:

1. Да иска от Възложителя необходимото съдействие за изпълнение на работата.
2. Да иска от Възложителя приемане на работа, в случай, че е изпълнена точно.
3. Да получи в договорените срокове възнаграждение съгласно чл. 3 за изпълнена и приетата работа.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.9.** Възложителят е длъжен:

1. Да окаже необходимото съдействие на Изпълнителя за изпълнение на възложената му работа.
2. Да приеме изработеното от Изпълнителя.
3. Да заплати на Изпълнителя уговореното възнаграждение за приетата работа.

**Чл.10.** Възложителят има право:

1. Да иска от ИЗПЪЛНИТЕЛЯ да изпълни възложената работа в срок, без отклонение от договореното и без недостатъци.
2. Да дава указания и да проверява изпълнението на договора, като не пречи на оперативната работа на ИЗПЪЛНИТЕЛЯ.
3. По всяко време да получава информация относно подготовката, хода и организацията по изпълнението на дейностите, предмет на договора.
4. Да оказва текущ контрол по изпълнението на работата. Контролът ще се осъществява от определени от Възложителя длъжностни лица, които ще подписват от негово име протоколите за извършените работи.
5. Да изисква от ИЗПЪЛНИТЕЛЯ замяната на некачествената, непълна или дефектна работа, както и корекция на евентуални пропуски и недостатъци, по реда и в сроковете, определени в този договор.
6. Когато ИЗПЪЛНИТЕЛЯТ не спазва изискванията на договора и техническите параметри, може да откаже приемането на изпълнението, докато ИЗПЪЛНИТЕЛЯТ не изпълни изцяло своите задължения съгласно условията на договора, или да откаже да изплати частично или изцяло договорената цена.

 **Чл. 11.** (1) ВЪЗЛОЖИТЕЛЯТ има право да прави рекламации пред ИЗПЪЛНИТЕЛЯ за констатирани дефекти или появили се недостатъци на осъществената доставка, както и да иска подмяната й.

* 1. При констатирани недостатъци при изпълнение на работите се съставя двустранен констативен протокол между представители на ИЗПЪЛНИТЕЛЯТ и Възложителя.

**VI. ГАРАНЦИЯ ЗА ИЗПЪЛНЕНИЕ**

**Чл. 12 (1)** При подписване на договора, ИЗПЪЛНИТЕЛЯТ предоставя гаранция за изпълнение на задълженията си по него в размер на 3 % от стойността на договора без ДДС, посочена в чл.3, ал.1 от настоящия договор, равна на....................................../цифром/ ................................................/словом/.

 **(2)** Гаранцията се представя под формата на парична сума, внесена по набирателната сметка на ВЪЗЛОЖИТЕЛЯ

**БНБ ЦЕНТРАЛНО УПРАВЛЕНИЕ**

**Банков код (BIC): BNBG BGSD;**

**Банкова сметка (IBAN): BG21 BNBG 9661 3300 1293 01**

или под формата на банкова гаранция.

 **(3)** Гаранцията за изпълнение на договора се възстановява в пълен размер в рамките на 60 (шестдесет) календарни дни след изтичане на срока на този договор посочен в чл. 2, ал. 1 от същия.. В случай на некачествено и непълно изпълнение, ВЪЗЛОЖИТЕЛЯТ може да задържи гаранцията до отстраняване на констатираните недостатъци.

**(4)** Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред компетентен съд.

**(5)** ВЪЗЛОЖИТЕЛЯТ освобождава гаранцията, без да начислява лихви за времето, през което средствата по ал. 1 са престояли в негова сметка законосъобразно.

**(6)** Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение за целия период на действие, са за сметка на ИЗПЪЛНИТЕЛЯ.

**VІI. ГАРАНЦИОННИ УСЛОВИЯ**

**Чл.13.** (1)Изпълнителят поема гаранция за срок от .............. (словом:..............) години за изпълнените строително-ремонтни работи, съгласно техническото му предложение. Изпълнителят се задължава да отстранява за своя сметка скритите недостатъци и появилите се впоследствие дефекти в поетия гаранционен срок.

(2) За появилите се в гаранционния срок дефекти и недостатъци Възложителят уведомява писмено Изпълнителя, като посочва срок за отстраняването им**.** В случай, че посоченият срок е кратък страните се договарят за удължен разумен срок.

(2) След изтичане на срока в ал.1, Възложителят може и сам да отстрани повредата, като Изпълнителят му възстановява направените разходи.

**VІІІ. НЕИЗПЪЛНЕНИЕ. ОТГОВОРНОСТ.**

**Чл.14.** (1) Ако ИЗПЪЛНИТЕЛЯТ не изпълни възложените работи в установения по договора срок, същият дължи неустойка в размер на 0,5% (нула цяло и пет на сто) от цената на неизпълнените работи за всеки просрочен ден, но не повече от 5 % (пет на сто) от общата стойност на уговореното по чл.3, ал.1 от настоящия договор възнаграждение.

* + 1. Когато правото за налагане на санкции по този раздел е възникнало, ВЪЗЛОЖИТЕЛЯТ има право да предприеме действия за усвояване на гаранцията за изпълнение на договора.

**Чл. 15.** При забава в плащането ВЪЗЛОЖИТЕЛЯТ дължи неустойка в размер на 0,1 % от дължимата сума за всеки ден закъснение, но не повече от 5 % от цената на договора.

**Чл. 16.** Независимо от уговорените неустойки, изправната страна има право на обезщетение в пълен размер за претърпените вреди и пропуснатите ползи, следствие виновното неизпълнение на задълженията на другата страна по договора.

**ІХ. НЕПРЕОДОЛИМА СИЛА**

**Чл. 17 (1)** Страните се освобождават от отговорност за неизпълнение на задълженията си, когато невъзможността за изпълнение на договора се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването й.

**(2)** Докато трае непреодолимата сила, изпълнението на задължението се спира.

**(3)** Липсата на парични средства не представлява непреодолима сила.

**(4)** В случай на непреодолима сила, ВЪЗЛОЖИТЕЛЯТ ще заплати на ИЗПЪЛНИТЕЛЯ само стойността на извършените и приети към момента на установяване на непреодолимата сила работи.

**Х. ПРЕКРАТЯВАНЕ НА ДОГОВОРА**

**Чл. 18.**  Договорът се прекратява с изтичането на неговия срок и изпълнението на всички задължения на страните по него.

**Чл. 19.** Преди изтичането на срока, договорът може да бъде прекратен:

**1**. по взаимно съгласие между страните, изразено в писмена форма;

**2**. с 30-дневно писмено предизвестие на ВЪЗЛОЖИТЕЛЯ, в случая по чл. 43, ал. 4 от ЗОП;

**3**. от ВЪЗЛОЖИТЕЛЯ, без предизвестие, при съществено неизпълнение от страна на ИЗПЪЛНИТЕЛЯ;

**4**. от ВЪЗЛОЖИТЕЛЯ, без предизвестие, в случай, че ИЗПЪЛНИТЕЛЯТ бъде лишен от правото да упражнява дейността си;

**5**. от ИЗПЪЛНИТЕЛЯ, с 30-дневно писмено предизвестие, при съществено неизпълнение от страна на ВЪЗЛОЖИТЕЛЯ;

**ХІ. СЪОБЩЕНИЯ**

**Чл. 20.** Всички съобщения между страните, свързани с изпълнението на този договор са валидни, ако са направени в писмена форма, подписани от упълномощените представители на ИЗПЪЛНИТЕЛЯ или ВЪЗЛОЖИТЕЛЯ.

**Чл. 21** За дата на съобщението се смята :

* датата на предаването – при ръчно предаване на съобщението;
* датата на пощенското клеймо на обратната разписка – при изпращане по пощата;
1. датата на приемането – при изпращане по телефакс или телекс.

 **Чл. 22.**  За валидни адреси за приемане на съобщения и плащания, свързани с настоящия договор се смятат:

|  |  |
| --- | --- |
| **ЗА ИЗПЪЛНИТЕЛЯ** | **ЗА ВЪЗЛОЖИТЕЛЯ:** |
|  | Министерство на здравеопазването София 1040 пл. “Света Неделя” № 5 БНБ - Централно управление IBAN: BG83 BNBG 96613000129301 BIC код на БНБ – BNBG тел.:................................ e-mail |

**Чл. 23.** ВЪЗЛОЖИТЕЛЯТ ще определи лице за контакти и осъществяване на контрол от негова страна при изпълнение на работите.

**Чл. 24** ИЗПЪЛНИТЕЛЯТ определя ...................................... за лица за контакти при изпълнение на договорените работи. .

**Чл. 25.** При промяна на адреса, съответната страна е длъжна да уведоми другата в тридневен срок от промяната.

**ХІІ. ЗАКЛЮЧИТЕЛНИ РАЗПОРЕДБИ**

**Чл. 26.** Договорът не може да бъде изменян или допълван освен при условията на чл. 43, ал. 2 от Закона за обществените поръчки.

**Чл. 27 (1)** Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

**(2)** Страните ще решават споровете възникнали при или по повод изпълнението на договора или свързани с неговото тълкуване, недействителност, неизпълнение или прекратяване по взаимно съгласие и с допълнителни споразумения, а при не постигане на такива спорът ще се отнася за решаване пред компетентния съд на територията на Република България по реда на Гражданско процесуалния кодекс.

**(3)** За неуредените в настоящия договор въпроси се прилагат разпоредбите на действащото българско законодателство.

**(4)** Настоящият договор се подписа в три еднообразни екземпляра два за ВЪЗЛОЖИТЕЛЯ и един за ИЗПЪЛНИТЕЛЯ.

**Неразделна част от настоящия договор са следните приложения:**

1. Протокол за избор на изпълнител от ..................2013 г. от работа на комисия, одобрен от възложителя.

2. Обхват на предмета на поръчката – приложение

3. Оригинал или нотариално заверено копие на документи по чл. 47, ал. 1, т. 1 и декларация за липса на обстоятелства по чл. 47, ал. 5 от ЗОП

4. Техническото и финансовото предложение на участника - приложение № 1 от офертата на изпълнителя

5. Количествени – стойностни сметки (приложение № 2 и № 3) от офертата на изпълнителя

6. Гаранция за изпълнение на договора.

7. Оригинал или заверено копие на пълномощно, ако договорът ще се подписва от упълномощено лице.

**ВЪЗЛОЖИТЕЛ: ИЗПЪЛНИТЕЛ:**

 **(……………) (……………)**

СЪГЛАСУВАЛИ:

КАМЕЛИЯ АЛЕКСИЕВА – ДИРЕКТОР ДИРЕКЦИЯ „АОК”

ГЕРГАНА КИРОВА ДИРЕКТОР НА ДИРЕКЦИЯ „ИУЛЗ-ТД”

РУМЯНА СТАВРЕВА – ГЛАВЕН ЮРИСКОНСУЛТ „ОП”

ИЗГОТВИЛ: БЛАГОВЕСТА ЯНЕВА – ДЪРЖАВЕН ЕКСПЕРТ „УЛЗ-ТДИП”